club47031643
(21 январь 2015 год 7 час эҥир) КУДАЙДЫҤ БИЧИМЕЛИ
1)Алтай jаҥ Ак jаҥ
Баш ла болзын баш болзын
Баштанып jадым албатым
jартап jадым калыгым
jарлап jадым бу слерге
Чактыҥ башталганы болды 
jаҥы чактыҥ, jаҥы ÿйениҥ
Öйи келгени бу не, бу 
Кажы ла öйдö бойыныҥ öйи
Кажы ла jÿрÿм бойыныҥ öйинде
Берилип jат, jÿрÿлип jат
Öй – ол öй, барып ла jадар
Айланып келип, ырап ла jадар
Ырап барып jууктап jадар
Ол ло öйдö, jÿрÿм – салым бар jат
Jÿрÿм – ол jÿрÿп ÿрениҥди арттыс 
jердиҥ ÿстине оноҥ ары 
Корболоп ойтоноҥ öзÿп 
Улалган jÿрÿмге барзын деп
Ӱрениҥди jай, чач, артыс дегени
Мен бу ак jарыкка jÿрÿм деп
Улалып jаткан jÿрÿмде деп
Айланып jаткан jÿрÿмге деп
АЙланып келдим деп
jоголбодым, ойто келдим деп
Öлöҥ – чöп то болзо,
Курт – коҥус та болзо
Кижи де болзо
jаҥынаҥ башталып
Ойтоноҥ улалып jатканы болор
jÿрÿм jараш , jе jÿрерге кÿч дежет
Кем оны кÿч эткен
Кижи бойы оны кÿч эткен
Jÿзÿн – базынга алдырттып
Санаа – jетпеске jедерге
Салым да jокко jединерге
jööжö jööп, акча jууп
jÿс сагышка алдырттып
Муҥ санаага jединерге
Кижиге там ла там ас болот
Там ла там кöпти jööргö
jööп учына jетпей jадат
jÿрÿмде jööп jÿргенче öй öдöт
jööп алып jакшызынып
Ассынып ла ÿстине алып
Мынайып ла jÿрÿмди 1ÿрÿп
2)Анайып ла атана берет
jööп кожо апарып турган эмес
jööп алып артызып салат
Алаканы куру барат
Оныҥ учун бу jÿрÿмде
Кижи туулган jÿрÿмин
Аайлап оҥдоп аларга 
Не керек jÿрÿмде
jайалтазын ачып 
jайым jÿрÿмге ууланар керек 
jайым jÿрÿм jараш, jакшы
Jайым jÿрÿм – ол алтай jÿрÿм
jайым дегени кандый jÿрÿм?
Эш кереги jок бас jÿрбес
Нени де керектебес эмес
Ак jарыкка келген jÿрÿмди баалар
Анаар –мынаар jÿрÿп салбас
Карып – чучурап калза
Сананып карамдабаска jÿретен
Кара – санаалар кичеебей
Каргыш куурап баспай
Ак санаалу jÿретен
Кажы ла эдилген керекти
Эптÿ – топ шÿÿп jÿретен
Шÿÿп шÿÿлтезин чыгарып
Шÿÿлтенеҥ ÿредÿ алып jÿретен
Шÿÿлте дегени – шÿÿп алганын
Бастыра не немениҥ
Шÿÿп алганы артып калатан
Артып калганы аҥылу
Эҥ учурлу болотон
Айткан сöзин, эрмек куучынын
База шÿÿлтелÿ – учурлу болзын
Уккан улус шÿÿп турзын
Шÿÿнде артканын алып турзын
Айланып келген jаҥы чакта
Аайлу башту 1ÿрÿгер
Амыр – энчÿ болзын деп
Алтай jаҥаар jаҥдангар
Алтай jаҥды Ак jаҥды
Телекей ичи бедиреп jат
Бедиреп таап болбой
Jуу - чак ачкылайт
Кажы ла чактыҥ бажында
Албатыныҥ –кöрÿми башкаланат
Албатыныҥ кöзи ачылат
Кöрÿм – шÿÿлтези солунат
3)Кöп албаты кÿйбÿреп
Кöпчиткен jÿрÿмнеҥ арып jат
Кöбÿк jуулып ажын jат
Ажыныжып jуулаш jат
Чындык jолды бедиреп jат
Чын jÿрÿмге кирерге 
Чын jолды табарга
Кÿч болуп турган не
Кöпчиткен jÿрÿмге
Кöбÿктелген тöгÿнге
Ородып калган албаты
Астыгып табынгылабай
Аайланып болбой jат не
Ай караҥуй тÿндедий
jолын таппай jÿрÿп jат
Баш ла болзын баш болзын
Бажырып ла jÿректер
Баштанып, аайланып 
Аайлу башту болорына 
Иженип иштенип jÿреектер
Баш ла болзын баш болзын
Келер jÿрÿм мынаҥ кату
Келер jÿрÿм мынаҥ кÿч
Кÿчке салдырып отурбактар
Кÿÿнис jеткенче иштенектер
Санаас jеткенче барактар
Бала – баркага jол ачактар
jолду болзын jÿрÿми
Jÿÿлип, азып баскылабазын
Аайлу – башту jÿргилезин
Айланчыктыҥ jÿрÿминде
Айлаткыштыҥ салымында
Ӱзÿлбес тÿгенбес ÿргÿлjикке
Барып, келип jÿректер
Баш ла болзын баш болзын
Бажырып jадыс бу слерге
Айлу – кÿндÿ Алтайыс
Ӱч Курбустан кудайыс
Баш болзын, баш болзын.